ශ්‍රී ලාංකික අපනයනකරුවන්ට ඉරාක වෙළෙඳපොළ පිළිබඳව ඉතා ඉහළ බලාපොරොත්තු තබා ගත හැකි බව කර්මාන්ත හා වාණිජ කටයුතු ඇමැති රිෂාඩ් බදියුදින් මහතා පවසයි.ඇමැතිවරයා එසේ පැවසුවේ අපනයන සංවර්ධන මණ්ඩලයේදී ශ්‍රී ලංකා අපනයනකරුවන් පිරිසක් සමඟ පෙරේදා (13) පැවති විශේෂ සාකච්ඡාවකදීය.ලෝකයේ 5 වැනි විශාලම ‘Ceylon tea’ ගැණුම්කරු වන ඉරාකයට සෘජුවම තේ අපනයනය කිරීමට ඇති හැකියාව පිළිබඳව මෙහිදී විශේෂ අවධානයට යොමු වූ අතර ‘Ceylon tea’ ’ නාමය යටතේ වියට්නාමය, ඉන්දියාව වැනි රටවල් ඉරාකයට තේ සපයන බවත් එය ශ්‍රී ලංකා තේ අපනයනකරුවන්ට තර්ජනයක් බවත් තේ අපනයනකරුවෝ පෙන්වා දුන්හ.මෙහිදී අදහස් දැක්වූ බදියුදීන් මහතා :-මීට දින කිහිපයකට පෙර මම ඉරාකයේ නිල සංචාරයක නිරත වුණා.